หฺวาง ฉง

หฺวาง ฉง (; เสียชีวิต  พฤศจิกายน ค.ศ. 263) เป็นขุนนางของรัฐจ๊กก๊กในยุคสามก๊กของจีน 

 ประวัติ 
หฺวาง ฉงเป็นชาวอำเภอลองจิ๋ว (閬中縣 ล่างจงเซี่ยน) เมืองปาเส (巴西郡 ปาซีจฺวิ้น) ซึ่งปัจจุบันคือนครล่างจง มณฑลเสฉวน(黃權字公衡，巴西閬中人也。) สามก๊กจี่ เล่มที่ 43. เป็นบุตรชายของอุยก๋วน (黃權 หฺวาง เฉฺวียน) ขุนพลผู้รับใช้ขุนศึกเล่าปี่ในช่วงปลายยุคราชวงศ์ฮั่นตะวันออกและเป็นขุนพลของรัฐจ๊กก๊กในช่วงต้นยุคสามก๊ก

ในปี ค.ศ. 222 อุยก๋วนบิดาของหฺวาง ฉงยอมสวามิภักดิ์ต่อวุยก๊กภายหลังยุทธการที่อิเหลงระหว่างจ๊กก๊กและง่อก๊ก แต่หฺวาง ฉงยังคงอยู่ในจ๊กก๊ก ทั้งหฺวาง ฉงและครอบครัวของอุยก๋วนที่ยังอยู่ในจ๊กก๊กได้รับการปฏิบัติจากเล่าปี่จักรพรรดิแห่งจ๊กก๊กเหมือนแต่ก่อนแม้ว่าอุยก๋วนจะสวามิภักดิ์ต่อวุยก๊ก(有司執法，白收權妻子。先主曰：「孤負黃權，權不負孤也。」待之如初。) สามก๊กจี่ เล่มที่ 43. ต่อมาหฺวาง ฉงได้ขึ้นมามีตำแหน่งสูงสุดเป็นเจ้าพนักงานสำนักราชเลขาธิการ (尚書郎 ช่างชูหลาง)(權留蜀子祟，為尚書郎) สามก๊กจี่ เล่มที่ 43. 

ในปี ค.ศ. 263 เตงงายขุนพลจากวุยก๊กที่เป็นรัฐอริของจ๊กก๊กนำกำลังทหารโจมตีจ๊กก๊ก และปรากฏที่อำเภอโปยเสีย (涪縣 ฝูเซี่ยน; ในนครเหมียนหยาง มณฑลเสฉวนในปัจจุบัน) หลังจากใช้ทางลัดจากอิมเป๋ง (陰平 อินผิง; ปัจจุบันคืออำเภอเหวิน นครหล่งหนาน มณฑลกานซู่) จูกัดเจี๋ยมขุนพลจ๊กก๊กนำทัพจ๊กก๊กมาที่อำเภอโปยเสียเพื่อต้านข้าศึก หฺวาง ฉงโน้มน้าวจูกัดเจี๋ยมให้เข้ายึดครองพื้นที่ภูเขาโดยรอบอำเภอโปยเสียและใช้ข้อได้เปรียบทางภูมิศาสตร์ในการหยุดยั้งทัพวุยก๊กจากการเข้าพื้นที่ราบ เมื่อจูกัดเจี๋ยมลังเล หฺวาง ฉงก็ร้องไห้ขอให้จูกัดเจี๋ยมกระทำตามที่เสนอหลายครั้ง(隨衞將軍諸葛瞻拒鄧艾。到涪縣，瞻盤桓未進，崇屢勸瞻宜速行據險，無令敵得入平地。瞻猶與未納，崇至于流涕。) สามก๊กจี่ เล่มที่ 43. 

จากนั้นจูกัดเจี๋ยมจึงสั่งทัพหน้าให้เข้าโจมตีเตงงายที่อำเภอโปยเสียแต่ทัพหน้าก็พ่ายแพ้ในการรบ จูกัดเจี๋ยมและกำลังพลที่เหลือจึงล่าถอยไปยังอำเภอกิมก๊ก (綿竹 เหมียนจู๋) หฺวาง ฉงปลุกขวัญทหารให้สู้ตายและยกพลเข้ารบกับข้าศึก หฺวาง ฉงเสียชีวิตในที่รบ(會艾長驅而前，瞻卻戰綿竹，祟帥厲軍士，期於必死，臨陣見殺) สามก๊กจี่ เล่มที่ 43.

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ตันซิ่ว (คริสต์ศตวรษที่ 3). จดหมายเหตุสามก๊ก (ซันกั๋วจื้อ).

หมวดหมู่:ขุนนางของจ๊กก๊ก
หมวดหมู่:บุคคลในยุคสามก๊กที่ถูกสังหารในยุทธการ